Suvestinė redakcija nuo 2009-05-13 iki 2009-09-14

Nutarimas paskelbtas: Žin. 2002, Nr. 62-2511, i. k. 1021100NUTA00000919

LIETUVOS RESPUBLIKOS VYRIAUSYBĖ

N U T A R I M A S

DĖL REPREZENTACINIŲ IŠLAIDŲ

2002 m. birželio 17 d. Nr. 919

Vilnius

Lietuvos Respublikos Vyriausybė nutaria:

1. Patvirtinti Lietuvos Respublikos valstybės biudžeto lėšų naudojimo reprezentacinėms išlaidoms taisykles (pridedama).

Punkto pakeitimai:

Nr. 949, 2004-08-11, Žin., 2004, Nr. 128-4597 (2004-08-17), i. k. 1041100NUTA00000949

2. Nustatyti šį reprezentacinėms išlaidoms skiriamų Lietuvos Respublikos valstybės biudžeto lėšų dydį (atitinkamų metų asignavimų išlaidoms, patvirtintų valstybės institucijos arba įstaigos programų sąmatose (išskyrus Europos Sąjungos finansinės paramos, kitos gaunamos finansinės paramos, bendrojo finansavimo, specialiųjų programų sąmatas), dalis, procentais):

2.1. Lietuvos Respublikos Vyriausybės kanceliarijai – iki 2,5;

2.2. Užsienio reikalų ministerijai – iki 3;

2.3. Krašto apsaugos ministerijai – iki 2;

2.4. kitoms ministerijoms – iki 1,5;

2.5. kitoms valstybės institucijoms ir įstaigoms – iki 1.

Punkto pakeitimai:

Nr. 373, 2009-05-06, Žin., 2009, Nr. 54-2146 (2009-05-12), i. k. 1091100NUTA00000373

3. Nustatyti, kad:

3.1. Valstybės institucijos ir įstaigos, kurių vadovai nėra asignavimų valdytojai, gali naudoti Lietuvos Respublikos valstybės biudžeto lėšas reprezentacinėms išlaidoms tik leidus jų asignavimų valdytojui, kuris, atsižvelgdamas į šiuo nutarimu patvirtintą Lietuvos Respublikos valstybės biudžeto lėšų naudojimo reprezentacinėms išlaidoms taisykles (toliau vadinama – Lietuvos Respublikos valstybės biudžeto lėšų naudojimo reprezentacinėms išlaidoms taisyklės), turi teisę joms nustatyti lėšų reprezentacinėms išlaidoms naudojimo taisykles;

Punkto pakeitimai:

Nr. 949, 2004-08-11, Žin., 2004, Nr. 128-4597 (2004-08-17), i. k. 1041100NUTA00000949

3.2. Lietuvos Respublikos valstybės biudžeto lėšų naudojimo reprezentacinėms išlaidoms taisyklės ir šio nutarimo 2 punkte nustatyti reprezentacinėms išlaidoms skiriamų Lietuvos Respublikos valstybės biudžeto lėšų dydžiai netaikomi Lietuvos Respublikos Prezidento kanceliarijai ir Lietuvos Respublikos Seimo kanceliarijai;

Punkto pakeitimai:

Nr. 949, 2004-08-11, Žin., 2004, Nr. 128-4597 (2004-08-17), i. k. 1041100NUTA00000949

Nr. 1208, 2007-11-13, Žin., 2007, Nr. 120-4891 (2007-11-22), i. k. 1071100NUTA00001208

3.3. Lietuvos Respublikos Vyriausybės kanceliarija naudoja Lietuvos Respublikos valstybės biudžeto lėšas reprezentacinėms išlaidoms pagal Lietuvos Respublikos Vyriausybės kanceliarijos vadovo nustatytas taisykles.

Punkto pakeitimai:

Nr. 949, 2004-08-11, Žin., 2004, Nr. 128-4597 (2004-08-17), i. k. 1041100NUTA00000949

3.4. Užsienio reikalų ministerija naudoja Lietuvos Respublikos valstybės biudžeto lėšas reprezentacinėms išlaidoms pagal užsienio reikalų ministro nustatytas taisykles.

Papildyta punktu:

Nr. 1208, 2007-11-13, Žin., 2007, Nr. 120-4891 (2007-11-22), i. k. 1071100NUTA00001208

4. Rekomenduoti taikyti Lietuvos Respublikos valstybės biudžeto lėšų naudojimo reprezentacinėms išlaidoms taisykles ir šį reprezentacinėms išlaidoms skiriamų Lietuvos Respublikos valstybės biudžeto (arba savivaldybės biudžeto) lėšų dydį (atitinkamų metų asignavimų išlaidoms, patvirtintų valstybės (savivaldybės) institucijos arba įstaigos programų sąmatose (išskyrus Europos Sąjungos finansinės paramos, kitos gaunamos finansinės paramos, bendrojo finansavimo, specialiųjų programų sąmatas), dalis, procentais):

4.1. Lietuvos Respublikos Seimui arba Respublikos Prezidentui atskaitingoms institucijoms – iki 1,5;

4.2. Lietuvos Respublikos Konstituciniam Teismui – iki 1,5;

4.3. Lietuvos Aukščiausiajam Teismui – iki 1,5;

4.4. Lietuvos Respublikos generalinei prokuratūrai – iki 1,5;

4.5. kitoms teisminės valdžios institucijoms – iki 1;

4.6. Vilniaus ir Kauno miestų savivaldybių administracijoms – iki 1,5;

4.7. kitų savivaldybių administracijoms – iki 1;

4.8. kitoms savivaldybių įstaigoms – iki 1.

Punkto pakeitimai:

Nr. 373, 2009-05-06, Žin., 2009, Nr. 54-2146 (2009-05-12), i. k. 1091100NUTA00000373

5. Pripažinti netekusiu galios Lietuvos Respublikos Vyriausybės 1994 m. rugpjūčio 17 d. nutarimą Nr. 756 „Dėl biudžeto asignavimų reprezentacijai“ (Žin., 1994, Nr. 65-1260).

Ministras Pirmininkas	Algirdas Brazauskas

Finansų ministrė	Dalia Grybauskaitė

PATVIRTINTA

Lietuvos Respublikos Vyriausybės

2002 m. birželio 17 d. nutarimu Nr. 919

LIETUVOS RESPUBLIKOS VALSTYBĖS BIUDŽETO LĖŠŲ NAUDOJIMO REPREZENTACINĖMS IŠLAIDOMS TAISYKLĖS

Pakeistas priedo pavadinimas:

Nr. 949, 2004-08-11, Žin., 2004, Nr. 128-4597 (2004-08-17), i. k. 1041100NUTA00000949

1. Šios taisyklės nustato Lietuvos Respublikos valstybės biudžeto lėšų naudojimą valstybės institucijos ir įstaigos (toliau vadinama – įstaiga) reprezentacinėms išlaidoms.

Punkto pakeitimai:

Nr. 949, 2004-08-11, Žin., 2004, Nr. 128-4597 (2004-08-17), i. k. 1041100NUTA00000949

2. Reprezentacinės išlaidos – atstovavimo išlaidos šalies viduje ir užsienyje. Joms priskiriama:

2.1. užsienio valstybių asmenų, delegacijų, svečių ir juos lydinčių asmenų priėmimo išlaidos (išlaidos transportui, nakvynei, maitinimui, vertėjams, gidams, gėlėms, suvenyrams, atminimo dovanoms, kitoms prekėms ir paslaugoms);

2.2. užsienyje arba šalies viduje rengiamų oficialių priėmimų išlaidos (vaišių, pobūvių, banketų, kurie rengiami įstaigos vadovo arba jo įgalioto asmens sprendimu kokio nors asmens, delegacijos, svečių garbei, taip pat įstatymų nustatytų atmintinų ir švenčių dienų, profesijų dienų, sutarčių pasirašymo, vizitų, valstybės arba įstaigos jubiliejų, valstybės, tarptautinių organizacijų, kitų apdovanojimų skyrimo įstaigos darbuotojams progomis, organizavimo, maisto produktų, alkoholinių ir nealkoholinių gėrimų, kitų prekių ir paslaugų pirkimo išlaidos);

Punkto pakeitimai:

Nr. 949, 2004-08-11, Žin., 2004, Nr. 128-4597 (2004-08-17), i. k. 1041100NUTA00000949

2.3. darbo susitikimų išlaidos (maisto produktų, nealkoholinių ir alkoholinių gėrimų, kitų prekių, skirtų įstaigos atstovų susitikimams darbo klausimams aptarti, svarstyti, derinti su kitų įstaigų, įmonių, organizacijų atstovais, pirkimo išlaidos);

Punkto pakeitimai:

Nr. 1208, 2007-11-13, Žin., 2007, Nr. 120-4891 (2007-11-22), i. k. 1071100NUTA00001208

2.4. išlaidos atminimo dovanoms, suvenyrams, gėlėms, sveikinimo raštams, atvirukams, nuotraukoms valstybės, įstaigos, įstaigos darbuotojų arba valstybei nusipelniusių asmenų jubiliejų, valstybės, tarptautinių organizacijų, kitų apdovanojimų skyrimo įstaigos darbuotojams, įstatymų nustatytų atmintinų ir švenčių dienų, profesijų dienų progomis;

2.5. išlaidos vizitinėms kortelėms, reprezentaciniams suvenyrams, lipdukams ir leidiniams;

2.6. išlaidos, susijusios su dalyvavimu labdaros, kultūros, sporto ir kituose visuomeniniuose renginiuose (išlaidos dovanėlėms švenčių proga ikimokyklinių, mokymo, sveikatos apsaugos, vaikų, senelių, invalidų globos įstaigų auklėtiniams ir globotiniams, socialiai remtinoms šeimoms, taip pat išlaidos suvenyrams, dovanoms, gėlėms, pagal varžybų ir konkursų sąlygas numatytiems prizams, su dalyvavimu minėtuose renginiuose susijusiems mokesčiams, valstybės arba įstaigos atributika pažymėtoms prekėms).

2.7. oficialiam vizitui raštiškai pakviesto Lietuvos Respublikos oficialaus asmens sutuoktinio ar kito lydinčio šeimos nario, vizito metu atliekančio atitinkamas valstybinio ir diplomatinio protokolo nustatytas funkcijas, vykimo į vizito vietą ir atgal visų rūšių transporto priemonėmis išlaidos.

Papildyta punktu:

Nr. 643, 2005-06-14, Žin., 2005, Nr. 75-2721 (2005-06-16), i. k. 1051100NUTA00000643

3. Reprezentacinėms išlaidoms nepriskiriama:

3.1. užsienio specialistų, dirbančių Lietuvos Respublikoje pagal susitarimą, maitinimo ir nakvynės išlaidos;

3.2. įstaigų švenčių, konkursų, sporto varžybų, parodų, mugių, festivalių, koncertų, kitų renginių rengimo išlaidos, kai jos daromos iš specialiai išvardytiems renginiams rengti numatytų lėšų.

4. Organizuojant šių taisyklių 2.1 ir 2.2 punktuose nurodytus renginius, sudaroma išlaidų sąmata, kurią tvirtina įstaigos vadovas arba jo įgaliotas asmuo. Renginių organizavimo metu, nepatvirtinus naujos išlaidų sąmatos, negali būti viršyta bendra sąmatoje nurodyta išlaidų suma.

Punkto pakeitimai:

Nr. 949, 2004-08-11, Žin., 2004, Nr. 128-4597 (2004-08-17), i. k. 1041100NUTA00000949

5. Reprezentacinės išlaidos apmokamos iš įstaigai patvirtintų asignavimų pagal pateiktus faktines išlaidas patvirtinančius finansinius dokumentus.

______________

Pakeitimai:

1.

Lietuvos Respublikos Vyriausybė, Nutarimas

Nr. 949, 2004-08-11, Žin., 2004, Nr. 128-4597 (2004-08-17), i. k. 1041100NUTA00000949

Dėl Lietuvos Respublikos Vyriausybės 2002 m. birželio 17 d. nutarimo Nr. 919 ir Lietuvos Respublikos Vyriausybės 2003 m. kovo 3 d. nutarimo Nr. 280 pakeitimo

2.

Lietuvos Respublikos Vyriausybė, Nutarimas

Nr. 643, 2005-06-14, Žin., 2005, Nr. 75-2721 (2005-06-16), i. k. 1051100NUTA00000643

Dėl Lietuvos Respublikos Vyriausybės 2002 m. birželio 17 d. nutarimo Nr. 919 "Dėl reprezentacinių išlaidų" papildymo

3.

Lietuvos Respublikos Vyriausybė, Nutarimas

Nr. 1208, 2007-11-13, Žin., 2007, Nr. 120-4891 (2007-11-22), i. k. 1071100NUTA00001208

Dėl Lietuvos Respublikos Vyriausybės 2002 m. birželio 17 d. nutarimo Nr. 919 "Dėl reprezentacinių išlaidų" pakeitimo

4.

Lietuvos Respublikos Vyriausybė, Nutarimas

Nr. 373, 2009-05-06, Žin., 2009, Nr. 54-2146 (2009-05-12), i. k. 1091100NUTA00000373

Dėl Lietuvos Respublikos Vyriausybės 2002 m. birželio 17 d. nutarimo Nr. 919 "Dėl reprezentacinių išlaidų" pakeitimo